লৌহ যুগ
প্রত্নতত্ববিদ্যায় প্রাগৈতিহাসিক যুগকে যে তিনভাগে ভাগ করা হয়, লৌহ যুগ হচ্ছে সেই তিন যুগের সর্বশেষ যুগ। প্রস্তর যুগ ও ব্রোঞ্জ যুগের পরে লৌহ যুগের আবির্ভাব। লৌহযুগের সময়কাল ও বৈশিষ্ট্য অঞ্চলভেদে ভিন্ন ভিন্ন। সব অঞ্চলেই লৌহযুগ শেষে ঐতিহাসিক যুগের আবির্ভাব, যার অন্যতম বৈশিষ্ট্য হল লিখিত সংরক্ষিত ইতিহাস। উদাহরণ স্বরুপ, ব্রিটেন এর লৌহযুগ শেষ হয় রোমান বিজয় এর মাধ্যমে, যার পর হতে ব্রিটেন এর লিখিত ইতিহাস সংরক্ষণ শুরু হয়।
পুরাপ্রস্তর যুগের ধর্ম
ধর্মীয় আচরণ হলো ব্যবহারিক আধুনিকতার একটি নিদর্শন। অনুমান করা হয় ধর্মীয় আচরণের উত্থান ঘটেছিল পঞ্চাশ হাজার বছর আগে। যখন সমাজ মধ্য প্রস্তর যুগীয় সমাজ থেকে উচ্চ পুরাপ্রস্তর যুগের সমাজে পদার্পণ করেছে। খুব সম্ভবত প্রথম দিকের উচ্চ-পুরাপ্রস্তর যুগের সাধারণ মানুষরা সমান ভাবে এবং সম্পুর্ণভাবে ধর্মীয় অনুষ্ঠানে অংশগ্রহণ করত। কিন্তু পরবর্তীতে ধর্মীয় সম্প্রদায় যেমনঃ শামান, পুরোহিতরা এককভাবে ধর্মের দায়িত্ব কাধে তুলে নেন।